钦定古今图书集成/方舆汇编/职方典/第1288卷 > 《论靖州屯戍官兵听守臣节制》陈与义
## 钦定古今图书集成/方舆汇编/职方典/第1288卷 > 《论靖州屯戍官兵听守臣节制》陈与义

“臣前知靖州时，居蛮彝心腹，民不服役，田不输赋，其
地似若可弃，然为重湖、二广保障，实南服之要区也。”
帝嘉其言，复问左右曰：“靖隶湖北，今闻仰给广西，何
也”赵雄对曰：“靖州本嵠洞，神宗时为创诚州，元祐间
废，寻复为军，徽宗朝始改靖州，与桂府为邻，故今广
西给其金谷之费。近岁漕司匮乏，乃责办于靖，以故
不能如约。宜复旧制，俾广西漕臣如期馈运。靖州屯
戍官兵听守臣节制，于事体为便。”帝从之。